  Майя Бывальцева Россилэн Кун Думаысьтыз депутатъёс водительлэсь правозэ 16 аресысен сётъяны ӵектӥзы. 11-тӥ куарусёнэ со сярысь ивортэ «Российская газета». Сюрес вылын мынон-ветлонэз кышкыттэмлыко радъянъя катэ тупатонъёсты ӵектӥз Кун Думаысь дышетонъя комитетлэн тӧроезлэн нырысетӥ воштӥсез Олег Смолин. Чакланъёсъя, 16 аресъем быдэ вуымтэос U (юношеской) категориен право басьтозы но машинаез нуллыны быгатозы. Но вань одӥг курон: вӧзаз азьпал пуконын луыны кулэ быдэ вуэм мурт, кинлэн В категориен правоез вань но машинаез нуллон стажез 3 арлэсь трос. Сыӵе право кужымаз луоз водительлы 18 арес тырмытозь. Руль сьӧры келясьтэк пуксем муртэ 2,5–5 сюрс манет штраф тырытозы. Тегъёс: Мерлык Авто Удмуртия пиналъёс КунДума  